LT
C 71/18
Europos Sąjungos oficialusis leidinys
2023 2 27
2022 m. gruodžio 9 d.
Korkein hallinto-oikeus (Suomija) pateiktas prašymas priimti prejudicinį sprendimą byloje EP / Maahanmuuttovirasto (Byla C-752/22) (2023/C 71/21) Proceso kalba: suomių Prašymą priimti prejudicinį sprendimą pateikęs teismas Korkein hallinto-oikeus Šalys pagrindinėje byloje Apeliantas: EP Kita proceso šalis: Maahanmuuttovirasto (Imigracijos institucija) Prejudiciniai klausimai 1.
Ar asmens, kuris atvyko į valstybės narės teritoriją galiojant jam nustatytam draudimui atvykti, kurio buvimas šioje valstybėje narėje pagal nacionalinę teisę atitinkamai buvo neteisėtas ir kuris nepateikė prašymo išduoti leidimą gyventi toje valstybėje narėje, išsiuntimui iš Europos Sąjungos teritorijos taikoma Direktyva 2003/109/EB (1) dėl trečiųjų valstybių piliečių, kurie yra ilgalaikiai gyventojai, statuso, jei kitoje valstybėje narėje šiam trečiosios valstybės piliečiui buvo išduotas ilgalaikis leidimas gyventi?
Jei į pirmąjį klausimą būtų atsakyta teigiamai: 2.
Ar Direktyvos 2003/109/EB 12 straipsnio 1 ir 3 dalys ir 22 straipsnio 3 dalis dėl trečiųjų valstybių piliečių, kurie yra ilgalaikiai gyventojai, atsižvelgiant į šių nuostatų turinį, yra tokios besąlyginės ir pakankamai aiškios, kad trečiosios šalies pilietis galėtų jomis remtis prieš valstybę narę?
(1)
2003 m. lapkričio 25 d.
Tarybos direktyva 2003/109/EB dėl trečiųjų valstybių piliečių, kurie yra ilgalaikiai gyventojai, statuso (OL L 16, 2004, p. 44; 2004 m. specialusis leidimas lietuvių k., 19 sk., 6 t., p. 272).
2022 m. gruodžio 15 d.
Sofiyski gradski sad (Bulgarija) pateiktas prašymas priimti prejudicinį sprendimą baudžiamojoje byloje, iškeltoje FP, QV, IN, YL, VD, JF ir OL (Byla C-760/22) (2023/C 71/22) Proceso kalba: bulgarų Prašymą priimti prejudicinį sprendimą pateikęs teismas Sofiyski gradski sad Šalys pagrindinėje baudžiamojoje byloje FP, QV, IN, YL, VD, JF ir OL Prejudicinis klausimas Ar būtų pažeista Direktyvos (ES) 2016/343 (1) 8 straipsnio 1 dalyje kartu su 33 ir 44 konstatuojamosiomis dalimis įtvirtinta kaltinamojo teisė dalyvauti nagrinėjant bylą teisme tuo atveju, kai nagrinėjant baudžiamąją bylą teisme kaltinamasis, to aiškiai paprašęs, dalyvauja naudodamas internetinį ryšį, jeigu jį gina jo įgaliotas advokatas, dalyvaujantis teismo posėdžių salėje, ir jeigu šis ryšys suteikia jam galimybę stebėti bylos nagrinėjimo teisme eigą, teikti įrodymus ir su jais susipažinti, būti išklausytam be techninių kliūčių ir jam užtikrinamas veiksmingas ir konfidencialus bendravimas su advokatu?
(1)
2016 m. kovo 9 d. Europos Parlamento ir Tarybos direktyva (ES) 2016/343 dėl tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimo (OL L 65, 2016, p. 1).